# Αίθουσα V.I.P.

### Από τη Βικιπαίδεια, την ελεύθερη εγκυκλοπαίδεια

Γενικά αίθουσα V.I.P. ή αίθουσα επισήμων καθιερώθηκε να χαρακτηρίζεται ειδικός χώρος (αίθουσα) των διεθνών κυρίως αερολιμένων.
Επειδη οι αερολιμένες αυτοί αποτελούν τις επίσημες εισόδους - εξόδους των Χωρών ο έλεγχος, η λειτουργία η διάθεση και γενικά η επίβλεψη των αιθουσών αυτών γίνεται από ειδική υπηρεσία της εθιμοτυπίας του Υπουργείου Εξωτερικών της κάθε Χώρας στην οποία υφίσταται τέτοιος αερολιμένας (διεθνούς χαρακτήρα).

Στην Ελλάδα τα περί διάθεσης και λειτουργίας των αιθουσών V.I.P. προβλέπονται ειδικά από την από 26 Φεβρουαρίου 1999 Εγκύκλιο του Υπουργείου Εξωτερικών - Διεύθυνσης Εθιμοτυπίας.
Σύμφωνα με την παραπάνω εγκύκλιο την «Κρατική αίθουσα επισήμων του Αεροδρομίου Αθηνών», όπως επίσημα αποκαλείται η εν λόγω "αίθουσα V.I.P.", μπορούν να κάνουν χρήση για τις αφιξο-αναχωρήσεις και διελεύσεις τους τα παρακάτω προσώπα:

  Ο Πρόεδρος της Ελληνικής Δημοκρατίας και οι διατελέσαντες ομοίως από 18 Δεκεμβρίου 1974.
  Ο Πρωθυπουργός και οι διατελέσαντες ομοίως.
  Ο Πρόεδρος της Βουλής.
  Ο Αρχηγός της Αξιωματικής Αντιπολίτευσης.
  Ο Αρχιεπίσκοπος Αθηνών και Πάσης Ελλάδος.
  Τα μέλη της Ιεράς Συνόδου, κατά τις επίσημες αποστολές τους.
  Οι Αρχηγοί των εκπροσωπουμένων στη Βουλή Κομμάτων.
  Οι Υπουργοί καθώς και οι αναπληρωτές Υπουργών και Υφυπουργών.
  Ο Πρόεδρος του Αρείου Πάγου.
  Ο Πρόεδρος του Συμβουλίου Επικρατείας.
  Ο Πρόεδρος του Ελεγκτικού Συνεδρίου.
  Οι Αρχηγοί ΓΕΕΘΑ, ΓΕΣ, ΓΕΝ, ΓΕΑ, ΛΣ, ΕΛΑΣ και ΠΥ.
  Οι Αντιπροσωπείες του Ελληνικού Κοινοβουλίου κατά τις επίσημες αποστολές τους.
  Ο Πρόεδρος της ΚΕΔΚΕ.
  Ο Πρόεδρος Ένωσης Νομαρχιακών Αυτοδιοικήσεων Ελλάδος.
  Ο Δήμαρχος Αθηναίων, και
  Οι Έλληνες Πρέσβεις κατά τις αναχωρήσεις τους στις Χώρες διαπίστευσής τους.

Επίσης χρήση της αίθουσας των επισήμων γίνεται και από ξένους επισήμους κατά τις αφίξεις αναχωρήσεις ή διελεύσεις τους όπως:

  Αρχηγοί αναγνωρισμένων Χωρών, Ηγεμόνες - Πρόεδροι καθώς και διατελέσαντες ομοίως.
  Πρωθυπουργοί Χωρών και διατελέσαντες ομοίως.
  Υπουργοί και αναπληρωτές Υπουργών και Υφυπουργών
  Πρόεδροι Εθνικών Κοινοβουλίων Χωρών
  Αρχηγοί εκπροσωπουμένων σε Εθνικά Κοινοβούλια Κομμάτων (κατόπιν αίτησης οικείας Πρεσβείας).
  Αρχηγοί Εκκλησιών.
  Πρόεδρος της Γενικής Συνέλευσης του ΟΗΕ
  Γενικοί Γραμματείς των ΟΗΕ, ΝΑΤΟ, ΔΕΕ και ΟΑΣΕ.
  Πρόεδρος του Ευρωπαϊκού Κοινοβουλίου.
  Επιτροπές Ευρωπαϊκής Ένωσης.
  Πρέσβεις διαπιστευμένων στην Ελλάδα στην αρχική τους άφιξη και οριστική τους αναχώρηση.
  Αρχηγοί Ενόπλων Δυνάμεων και Επιτελείων Χωρών (κατόπιν αίτησης οικείας Πρεσβείας ή ελληνικού ΥΠΕΘΑ)
  Πρόεδροι των Ανωτάτων δικαστηρίων Χωρών κατά επίσημη επίσκεψη και
  Κοινοβουλευτικές αντιπροσωπείες που πραγματοποιούν επίσημη επίσκεψη μετά από πρόσκληση του Προέδρου του ελληνικού Κοινοβουλίου.

Ανεξάρτητα όμως των παραπάνω περιπτώσεων χρήση της αίθουσας παραχωρείται και σε κάθε περίπτωση που ειδικοί λόγοι σκοπιμότητας επιβάλλουν μετά από ειδική εντολή της Προεδρίας της Δημοκρατίας, ή του Γραφείου του Πρωθυπουργού, ή της Δ/σης Εθιμοτυπίας του ΥΠΕΞ, η της Διεύθυνσης της Πολιτικής Αεροπορίας ή και ακόμη του Αερολιμενάρχη όταν εμπίπτει στην αρμοδιότητά τους.

Σημειώνεται ότι η παρουσία δημοσιογράφων και φωτορεπόρτερς στο χώρο αυτόν απαγορεύεται αυστηρά, εκτός περιορισμένου αριθμού εξουσιοδοτημένων αρμόδια και εφόσον τούτο ζητηθεί από τους επίσημα διακοινούμενους σ΄ αυτόν.

Ανακτήθηκε από "http://el.wikipedia.org../../../%CE%B1/%CE%AF/%CE%B8/%CE%91%CE%AF%CE%B8%CE%BF%CF%85%CF%83%CE%B1_V.I.P._c994.html"

Κατηγορίες: Εξοπλισμός αερολιμένων | Εθιμοτυπία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Deutsch
- Bahasa Melayu
- 日本語